Riemu (Vala)
Kuulitko, armaani,
 tuuli kulki laulaen helisevästi
 aivan poskiemme välitse!
 Sen riemu ei ole suurempi kuin meidän.

 Laula minulle laulu merestä,
 joka hengittää suurten tähtien alla,
 sillä pelkään silmieni palavan,
 jos niitä yhä suutelet.
 Kun sinä laulat
 näen rakkautemme meren,
 jossa ajelehdimme,
 tähtien kuvajaiset värisevät jäsenillämme.
 Tuhat vuottako jo liu’uimme näin
 vaiko vain tähden sammumishetken?